বলিউডে বইছে বিবাহ-বাতাস। রণবীর-দীপিকা, প্রিয়াংকা-নিকের বিয়ে খুব শিগগির। কানাঘুষো শোনা যাচ্ছে তাড়াতাড়ি গাঁটছড়া বাঁধবেন আলিয়া-রণবীর কাপুর ও মালাইকা অরোরা ও অর্জুন কাপুরও। এবার ‘ব্রাইড টু বি’-র তালিকায় নতুন সংযোজন সুস্মিতা সেন। বেশ কিছুদিন ধরেই গুঞ্জন, মিস ইউনিভার্স এখন ১৪ বছরের ছোট রোহমান শলের সঙ্গে সম্পর্কে রয়েছেন। এক সর্বভারতীয় সংবাদমাধ্যমের প্রতিবেদন থেকে জানা গিয়েছে, সম্প্রতি সুস্মিতাকে রোহমান বিয়ের প্রস্তাব দিয়েছেন। সেই প্রস্তাব সুস্মিতা মেনেও নিয়েছেন বলে খবর। ২০১৯-এর শীতের মৌসুমেই নাকি চার হাত এক হবে সুস্মিতা ও রোহমানের। সুস্মিতা ও রোহমান গত দু’মাস ধরে সম্পর্কে রয়েছেন।